**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 30 D. SPRENDIMO NR. T2-182 „DĖL KLAIPĖDOS MIESTO SAVIVALDYBĖS ŠVIETIMO TARYBOS NUOSTATŲ PATVIRTINIMO“ PAKEITIMO“ PROJEKTO**

1. **Projekto rengimą paskatinusios priežastys.**

Teikiamu sprendimo projektu siekiama supaprastinti Švietimo tarybos pirmininko paskyrimo procedūrą.

**2. Parengto projekto tikslai ir uždaviniai.**

Parengto sprendimo projekto tikslas – pakeisti Klaipėdos miesto savivaldybės tarybos 2015 m. liepos 30 d. sprendimą Nr. T2-182 „Dėl Klaipėdos miesto savivaldybės švietimo tarybos nuostatų patvirtinimo“. Uždavinys –pakeisti Švietimo tarybos pirmininko paskyrimo procedūrą.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu galiojančiame Klaipėdos miesto savivaldybės tarybos 2015 m. liepos 30 d. sprendime Nr. T2-182 „Dėl Klaipėdos miesto savivaldybės švietimo tarybos nuostatų patvirtinimo“ yra numatyta, kad Švietimo taryba per pirmąjį savo posėdį iš narių renka kandidatą į pirmininkus, jo pavaduotoją ir sekretorių. Švietimo tarybos pirmininko kandidatūrą teikia Klaipėdos miesto savivaldybės merui. Švietimo tarybos pirmininką, Klaipėdos miesto savivaldybės mero teikimu, tvirtina Klaipėdos miesto savivaldybės taryba atskiru sprendimu.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus teikiamą sprendimo projektą, Švietimo taryba per pirmąjį savo posėdį iš narių išsirinks pirmininką, kuris visą numatytą kadenciją vykdys savo pareigas. Jo kandidatūros nebereikės teikti Klaipėdos miesto savivaldybės merui ir tvirtinti Klaipėdos miesto savivaldybės taryboje. Tokiu būdu bus išreikštas pasitikėjimas į Švietimo tarybą deleguotais nariais, supaprastės pirmininko skyrimo procedūra.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Sprendimui įgyvendinti kitų teisės aktų nereikės.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Sprendimui įgyvendinti lėšų nereikės.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyriausioji specialistė A. Radvilė.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1. Teisės akto, nurodyto sprendimo projekto įžangoje, išrašas, 1 lapas.
2. Projekto lyginamasis variantas,1 lapas.

Švietimo skyriaus vedėja Laima Prižgintienė